Turqi: Sulm vetëvrasës pranë ambasadës amerikane
Media turke thotë se një person humbi jetën nga shpërthimi në Ankara
Të paktën një person është vrarë në një sulm vetvrasës me bombë në kompleksin e ambasadës amerikane në Turqi. Deri tani askush nuk e ka marrë përgjegjësinë për sulmin. Zyrtarët thanë se viktima ishte shtetas turk dhe se punonte si punonjës sigurie në ambasadën turke në Ankara. Një gazetar i shërbimit turk të Zërit të Amerikës tha se roja ishte vrarë pranë një makine kontrolli me rreze X në një pikë kontrolli. Gazetari tha se kamerat e sigurisë nuk po punonin në momentin e shpërthimit pasi pati ndërprerje të energjisë elektrike. Një punonjës i ambasadës i tha Zërit të Amerikës se ambasada u mbyll dhe se personeli i saj u zhvendos në ambjente të sigurta. Ambulanca dhe zjarrëfikës nxituan për në vendngjarje. Kordonët e policisë rrethuan zonën, ku janë vendosur edhe disa ambasada të tjera. Specialistë të çaktivizimit të bombave dhe policë morën masat e duhura kundër ndonjë sulmi tjetër të mundshëm. Ky sulm është i dyti ndaj një zyre diplomatike në Turqi në 5 vitet e fundit. Në vitin 2008, tre njerëz të armatosur dhe tre plicë u vranë në një sulm jashtë konsullatës amerikane në Stamboll.